Έκδοση ΠΔ χωροθέτησης τουριστικού λιμένα
Πρώτο στάδιο χωροθέτησης μαρίνων περιπτώσεως β της παραγράφου 1 του άρθρου 31 του ν.2160/93 με έκδοση Προεδρικού Διατάγματος.
Η αίτηση χωροθέτησης μαρίνας καθώς και το σύνολο των κατατεθέντων δικαιολογητικών, μπορουν να υποβληθούν με ηλεκτρονικό ταχυδρομείο στην διεύθυνση mailbox@mintour.gr.Επιπρόσθετα μπορούν να υποβάλλονται και μέσω του Ολοκληρωμένου Πληροφοριακού Συστήματος Άσκησης Δραστηριοτήτων και Ελέγχων (Ο.Π.Σ.Α.Δ.Ε.) μετά την ενεργοποίησή του, όπου και διαβιβάζονται στην αρμόδια Διεύθυνση Χωρικού Σχεδιασμού και Υποδομών του Υπουργείου Τουρισμού. Για την υποβολή αίτησης χωροθέτησης τουριστικού λιμένα δύο σταδίων (με προεδρικό διάταγμα και κοινή υπουργική απόφαση), απαιτείται, η προηγούμενη καταβολή παραβόλου ύψους χιλίων ευρώ (1000,00 €). Ο φορέας της δραστηριότητας καταβάλει το αντίτιμο του παράβολου πριν την υποβολή της αίτησης, προκειμένου να υποβάλει στην αδειοδοτούσα αρχή το αποδεικτικό καταβολής μαζί με τα λοιπά απαιτούμενα δικαιολογητικά που καθιστούν την υποβολή της αίτησης προσήκουσα. Μέχρι την ενεργοποίηση του Ο.Π.Σ.Α.Δ.Ε., ο αιτών απαλλάσσεται της καταβολής παραβόλου.
Κατάθεση από τον αιτούντα (δια ζώσης ή ταχυδρομικά)
Με τους κωδικούς γίνεται η εγγραφή στη σχετική πλατφόρμα. (YΠΕΝ - διαδικασία ΣΜΠΕ) Ο Μελετητής διαθέτει ψηφιακή υπογραφή (διαδικασία ΣΜΠΕ)
Πρίν την κατάθεση της αίτησης και με την εργοποίηση του Ολοκληρωμένου Πληροφοριακού Συστήματος Άσκησης Δραστηριοτήτων και Ελέγχων (Ο.Π.Σ.Α.Δ.Ε.) απαιτείται η καταβολή παραβόλου από φυσικό ή νομικό πρόσωπο ιδιωτικού ή δημοσίου δικαίου,επί ποινή απαραδέκτου,συμφωνα με το άρθρο 11 του ν.4442/16. Μέχρι την ενεργοποίηση του Ο.Π.ΣΑ.Δ.Ε η αίτηση χωροθέτησης τουριστικού λιμένα, τροποποίησης και επικαιροποίησής της υποβάλλεται με φυσικό φάκελο στην αρμόδια Διεύθυνση Χωρικού Σχεδιασμού και Υποδομών του Υπουργείου Τουρισμού, συνοδευόμενη των απαιτούμενων δικαιολογητικών και απαλλάσσεται της καταβολής παραβόλου.
Σε περίπτωση χωροθέτησης τουριστικού λιμένα εντός ζώνης υφιστάμενου λιμένα, για κατηγοριοποιημένους σύμφωνα με το άρθρο 21 του ν. 3450/2006 (Α 64) , ως Λιμένες Διεθνούς Ενδιαφέροντος, Εθνικής Σημασίας, Μείζονος Ενδιαφέροντος (διανομαρχιακού επιπέδου) και Τοπικής Σημασίας (νομαρχιακού επιπέδου), η Επιτροπή Τουριστικών Λιμένων, πριν γνωμοδοτήσει, διαβιβάζει τον σχετικό φάκελο στη Γενική Γραμματεία Λιμένων, Λιμενικής Πολιτικής και Ναυτιλιακών Επενδύσεων του Υπουργείου Ναυτιλίας και Νησιωτικής Πολιτικής, προκειμένου να γνωμοδοτήσει μέσα σε ένα δίμηνο το αργότερο από τη λήψη του φακέλου. Αν παρέλθει άπρακτη η ανωτέρω προθεσμία τεκμαίρεται ότι, το Υπουργείο Ναυτιλίας και Νησιωτικής Πολιτικής έχει γνωμοδοτήσει θετικά.
Η διαδικασία αφορά στη χωροθέτηση πρώτου σταδίου συγκεκριμένης κατηγορίας µαρινών που εμφανίζουν σημαντική σπουδαιότητα, βάσει μεγέθους χερσαίας έκτασης άνω των 80 στρεμμάτων ή βάσει ένταξής τους σε περιοχή ιδιαίτερου περιβαλλοντικού ή πολιτιστικού ενδιαφέροντος.
Χωροθέτηση τουριστικού λιμένα δύο σταδίων
Τοπογραφικό διάγραμμα κλίμακας 1:500 ή 1:1000
Ειδική Έκθεση Χωροθέτησης ως αυτοτελές παράρτημα της Σ.Μ.Π.Ε.
Στρατηγική Μελέτη Περιβαλλοντικών Επιπτώσεων (Σ.Μ.Π.Ε.)
Τεχνική έκθεση, συνοδευόμενη από υδρολογικά, υδραυλικά και περιβαλλοντικά στοιχεία
Τοπογραφικό διάγραμμα κλίμακας 1:500 ή 1:1000, στο οποίο αποτυπώνονται τα στοιχεία των υποπερ. αα; ββ και γγ της περ. γ της παρ. 1 του άρθρου 31 ν. 2160/1993, ήτοι η έκταση χερσαίας και θαλάσσιας λιμενικής ζώνης, οι επιτρεπόμενες χρήσης γης και η κατανομή αυτών επί της χερσαίας ζώνης, οι ειδικοί όροι και περιορισμοί δόμησης.
Στην Ειδική Έκθεση Χωροθέτησης ως αυτοτελές παράρτημα της Σ.Μ.Π.Ε., σύμφωνα με την με αρ. 18702/22 Κ.Υ.Α. (ΦΕΚ 5109 Β/29-9-2022) περιγράφονται και τεκμηριώνονται οι βασικές χωροθετικές επιλογές του σχεδιαζόμενου έργου, ιδίως όσον αφορά τις προτεινόμενες χρήσεις γης και όρους και περιορισμούς δόμησης, σε συνάρτηση και με τον χαρακτήρα των ομόρων και γειτνιαζουσών περιοχών, την υπάρχουσα συγκοινωνιακή υποδομή και τις λοιπές εξυπηρετήσεις, καθώς και τα βασικά χωρικά χαρακτηριστικά της ευρύτερης περιοχής, τουλάχιστον στο επίπεδο της οικείας δημοτικής ενότητας. Η τεκμηρίωση πρέπει να καλύπτει και τη συμβατότητα του έργου με τα δεδομένα του χωροταξικού πλαισίου.
Η Στρατηγική Μελέτη Περιβαλλοντικών Επιπτώσεων (Σ.Μ.Π.Ε.), η οποία συντάσσεται κατά τις ισχύουσες διατάξεις περί στρατηγικής περιβαλλοντικής εκτίμησης, κατατίθεται με τα λοιπά δικαιολογητικά στην αρμόδια υπηρεσία του Υπουργείου Τουρισμού, η οποία ενεργώντας ως «Αρχή Σχεδιασμού», διαβιβάζει το αίτημα χωροθέτησης και το σχετικό φάκελο της Σ.Μ.Π.Ε. στην αρμόδια υπηρεσία του Υπουργείου Περιβάλλοντος και Ενέργειας, και διακινεί τη σχετική αλληλογραφία που αφορά την πληρότητα του φακέλου ακολουθώντας την κανονιστικά προβλεπόμενη διαδικασία διαβούλευσης με το κοινό. Τυχόν έξοδα δημοσίευσης καταβάλλονται από τον αιτούντα τη χωροθέτηση.
Εφόσον εντός της χερσαίας ζώνης της μαρίνας ή στα όρια αυτής υπάρχουν μη οριοθετημένα υδατορέματα, με το προεδρικό διάταγμα καθορίζονται επίσης οι προσωρινές οριογραμμές των ανωτέρω υδατορεματων, καθώς και οι ελάχιστες αποστάσεις για την ανέγερση κτιρίων και εγκαταστάσεων, οι οποίες δεν μπορεί πάντως να είναι μικρότερες των 20 μέτρων από την προσωρινή οριογραμμή. Για τον καθορισμό των προσωρινών οριογραμμών, ο ενδιαφερόμενος, πέραν των δικαιολογητικών που ορίζονται στα προηγούμενα εδάφια της παρούσας περίπτωσης, υποβάλλει επιπλέον και τεχνική έκθεση, συνοδευόμενη από υδρολογικά, υδραυλικά και περιβαλλοντικά στοιχεία βάσει των οποίων προτείνονται οι προσωρινές οριογραμμές των υδατορεματων, ενώ επιπλέον αποτυπώνει τις σχετικές οριογραμμές στο υποβληθέν τοπογραφικό διάγραμμα. (Δικαιολογητικό 1: Τοπογραφικό διάγραμμα κλίμακας 1:500 ή 1:1000).
ΕΚΔΟΣΗ ΠΔ ΧΩΡΟΘΕΤΗΣΗΣ ΤΟΥΡΙΣΤΙΚΟΥ ΛΙΜΕΝΑ
ΔΙΕΥΘΥΝΣΗ ΧΩΡΙΚΟΥ ΣΧΕΔΙΑΣΜΟΥ ΚΑΙ ΥΠΟΔΟΜΩΝ
Για τη δημιουργία νέου τουριστικού λιμένα, για την επέκταση, συμπλήρωση ή τροποποίηση υπάρχοντος λιμένος, ανεξαρτήτως χρόνου και καθεστώτος δημιουργίας, ή για τη μετατροπή του σε τουριστικό, εφαρμόζονται αποκλειστικά οι διατάξεις του νόμου 2160/93 όπως ισχύει. Με την έκδοση του προεδρικού διατάγματος μετά από πρόταση των Υπουργών Τουρισμού και Περιβάλλοντος και Ενέργειας και γνώμη της Επιτροπής Τουριστικών Λιμένων, εγκρίνεται ο γενικός σχεδιασμός της μαρίνας με καθορισμό των ορίων της χερσαίας και θαλάσσιας ζώνης της, των όρων και περιορισμών δόμησης, των επιτρεπόμενων χρήσεων γης με την κατανομή τους ανά τομέα, επί της χερσαίας ζώνης του τουριστικού λιμένα καθώς και των γενικών περιβαλλοντικών όρων αυτής, σύμφωνα με την παρ.1 του άρθρου 31 του ν.2160/93, και την με αριθμ. 18702/22 κοινή υπουργική απόφαση (Κ.Υ.Α.) (ΦΕΚ 5109 Β/29-9-2022). Στην αρμόδια Διεύθυνση του Υπουργείου Τουρισμού τηρείται Ηλεκτρονικό Μητρώο Πληροφοριών Τουριστικών Λιμένων (ΗΜΤΛ) του άρθρου 30 του ν.2160/93, που αφορά στη διαδικασία χωροθέτησης, τροποποίησης χωροθέτησης, έκδοσης άδειας λειτουργίας, καθώς και την παρακολούθηση της λειτουργίας τους.
Ν. 4974/22 (ΦΕΚ 185 Α/29-9-2022): Διατάξεις για τις δημόσιες υπεραστικές και αστικές τακτικές οδικές μεταφορές επιβατών - Αναδιοργάνωση των εταιρειών ΟΣΕ Α.Ε. και ΕΡΓΟΣΕ Α.Ε. και λοιπές διατάξεις.Έγιναν τροποποιήσεις του βασικού πλαισίου του ν.2160/93 με το άρθρο 53 του ν.4974/22 .
Κοινή Απόφαση των υπουργών Οικονομικών -Ανάπτυξης και Επενδύσεων- Περιβάλλοντος και Ενέργειας - Τουρισμού με τίτλο "Καθορισμός διαδικασίας χωροθέτησης τουριστικού λιμένα".
Ν.4559/18 (ΦΕΚ 142 Α/03-08-2018 – Διορθ.Σφαλμ. Στο ΦΕΚ-154 Α/27-8-18) Πανεπιστήμιο Ιωαννίνων, Ιόνιο Πανεπιστήμιο και άλλες διατάξεις άρθρο 59 - Στο τέλος του στοιχείου δ΄ της παρ. 1 του άρθρου 31 του ν. 2160/1993 προστίθενται δύο εδάφια ως εξής: «Η αρμόδια υπηρεσία του Υπουργείου Τουρισμού, ενεργώντας ως «Αρχή Σχεδιασμού», διαβιβάζει το αίτημα χωροθέτησης και το σχετικό φάκελο της κατατιθέμενης Στρατηγικής Μελέτης Περιβαλλοντικών Επιπτώσεων (Σ.Μ.Π.Ε.) στην αρμόδια υπηρεσία του Υπουργείου Περιβάλλοντος και Ενέργειας, διακινεί τη σχετική αλληλογραφία που αφορά την πληρότητα του φακέλου και ακολουθεί την κανονιστικά προβλεπόμενη διαδικασία διαβούλευσης με το κοινό. Τυχόν έξοδα δημοσίευσης καταβάλλονται από τον αιτούντα τη χωροθέτηση.».
Ν. 4933/22 (ΦΕΚ 99 Α/20-5-2022): Προσαρμογή της ελληνικής νομοθεσίας προς την Οδηγία (ΕΕ) 2019/2161 του Ευρωπαϊκού Κοινοβουλίου και του Συμβουλίου της 27ης Νοεμβρίου 2019 για την τροποποίηση της Οδηγίας 93/13/ ΕΟΚ του Συμβουλίου και των Οδηγιών 98/6/ΕΚ, 2005/29/ΕΚ και 2011/83/ΕΕ του Ευρωπαϊκού Κοινοβουλίου και του Συμβουλίου όσον αφορά στην καλύτερη επιβολή και τον εκσυγχρονισμό των κανόνων της Ένωσης για την προστασία των καταναλωτών και άλλες διατάξεις. Με το Άρθρο 47 έγιναν νομοτεχνικές βελτιώσεις και τροποποίηση της παρ. 5 άρθρου 30 και του άρθρου 31 του ν. 2160/1993
Ν. 4926/22 (ΦΕΚ 82 Α/20-4-2022) :Εκσυγχρονισμός του θεσμικού πλαισίου για τη δραστηριοποίηση των πλοίων αναψυχής και των τουριστικών ημερόπλοιων, την ενίσχυση της ανταγωνιστικότητας του κλάδου των επαγγελματικών πλοίων αναψυχής και άλλες διατάξεις. Έγιναν τροποποιήσεις του βασικού πλαισίου του ν.2160/93 με τα άρθρα 87, 88, 89, 90, 91, 92, 93, 94, 95, 96, 97, 98
N. 4688/20 (ΦΕΚ 101 Α/24-5-2020): Ειδικές μορφές τουρισμού, διατάξεις για την τουριστική ανάπτυξη και άλλες διατάξεις. ΚΕΦΑΛΑΙΟ Β΄ ΡΥΘΜΙΣΕΙΣ ΓΙΑ ΤΟΥΡΙΣΤΙΚΕΣ ΛΙΜΕΝΙΚΕΣ ΕΓΚΑΤΑΣΤΑΣΕΙΣ
Ν.4559/18 (ΦΕΚ 142 Α/03-08-2018 – Διορθ.Σφαλμ. Στο ΦΕΚ-154 Α/27-8-18) Πανεπιστήμιο Ιωαννίνων, Ιόνιο Πανεπιστήμιο και άλλες διατάξεις. Στο τέλος του στοιχείου δ΄ της παρ. 1 του άρθρου 31 του ν. 2160/1993 προστίθενται σχετικά με τον ορισμό «Αρχής Σχεδιασμού», και τις ενέργειές της .
Νόμος 2160/1993 (ΦΕΚ 118/Α): Ρυθμίσεις για τον Τουρισμό και άλλες διατάξεις ΚΕΦΑΛΑΙΟ Γ : ΔΗΜΙΟΥΡΓΙΑ ΚΑΙ ΛΕΙΤΟΥΡΓΙΑ ΤΟΥΡΙΣΤΙΚΩΝ ΛΙΜΕΝΩΝ Άρθρο 31 Η ισχύουσα σήμερα δομή του άρθρου 31 καθορίζεται, μετά την πλήρη αντικατάστασή του με το άρθρο 160 του ν.4070/12, από τροποποιήσεις που επήλθαν με τους ν.4974/22, ν.4933/22, ν.4926/22, ν.4796/21, ν.4688/20, ν.4582/18, ν.4559/18, ν.4276/14, ν.4254/14, ν.4179/13
Κατά της γνωμοδότησης της Επιτροπής χωρεί αίτηση θεραπείας μέσα σε προθεσμία είκοσι (20) ημερών από την κοινοποίησή της στον αιτούντα.
Ο αιτών υποβάλλει το αίτημα χωροθέτησης με τα συνοδά αυτού δικαιολογητικά στο κεντρικό πρωτόκολλο του Υπουργείου Τουρισμού
Παραλαβή δικαιολογητικών από την Υπηρεσία και χρέωση του εισερχομένου στον αρμόδιο χειριστή, για την διεκπεραίωσή του.
Διενεργείται έλεγχος πληρότητας των δικαιολογητικών.
Η αρμόδια υπηρεσία, ενεργώντας ως «Αρχή Σχεδιασμού», με εξασφάλιση πληρότητας του αιτήματος, προχωρά στα επόμενα στάδια ήτοι : διαβιβάζει το αίτημα χωροθέτησης και το σχετικό φάκελο της κατατιθέμενης Στρατηγικής Μελέτης Περιβαλλοντικών Επιπτώσεων (Σ.Μ.Π.Ε.) στην αρμόδια υπηρεσία του Υπουργείου Περιβάλλοντος και Ενέργειας και ακολουθεί την κανονιστικά προβλεπόμενη διαδικασία διαβούλευσης με το κοινό, με τα τυχόν έξοδα δημοσίευσης να καταβάλλονται από τον αιτούντα τη χωροθέτηση.
Σε περίπτωση μη πληρότητας αιτήματος, η υπηρεσία διακινεί τη σχετική αλληλογραφία που αφορά στην υποβολή των απαιτούμενων προς συμπλήρωση στοιχείων/δικαιολογητικών.
Για την κατά το νόμο γνωμοδότηση της Επιτροπής Τουριστικών Λιμένων (Ε.Τ.Λ.), η Διεύθυνση αποστέλλει εισήγηση με τα συνοδά του αιτήματος δικαιολογητικά στην γραμματεία της Επιτροπής.
Η Επιτροπή Τουριστικών Λιμένων αποφαίνεται για τη συνδρομή των νόμιμων προϋποθέσεων δημιουργίας της μαρίνας και γνωμοδοτεί σχετικά. Κατά της γνωμοδότησης της Επιτροπής χωρεί αίτηση θεραπείας μέσα σε προθεσμία είκοσι (20) ημερών από την κοινοποίησή της στον αιτούντα
Η γνωμοδότηση της Ε.Τ.Λ. αποτυπώνεται στο σχετικό Πρακτικό, το οποίο αποστέλλεται στα μέλη για τις περαιτέρω ενέργειές τους και κοινοποιείται αρμοδίως.
Η Διεύθυνση χωρικού Σχεδιασμού και Υποδομών παραλαμβάνει εισηγήσεις και απόψεις
Η αρμόδια Διεύθυνση Χωρικού Σχεδιασμού με την ολοκλήρωση συλλογής όλων των απαραίτητων για την προώθηση σχεδίου προεδρικού διατάγματος εισηγήσεων και δικαιολογητικών προωθεί Σχέδιο Π.Δ., συνοδευόμενο από φάκελο με τα τεχνικά στοιχεία και μελέτες, στην αρμόδια Διεύθυνση Νομοθετικού Συντονισμού και Καλής Νομοθέτησης για τις εκ μέρους της ενέργειες.
Η αρμόδια Διεύθυνση ελέγχει και διακινεί το σχέδιο ΠΔ, με τα αποσταλέντα εκ της Δ.Χ.Σ.&Υ. στοιχεία και μελέτες.
Το Συμβούλιο της Επικρατείας ελέγχει τη νομιμότητα του σχεδίου ΠΔ
Το προτεινόμενο σχέδιο ΠΔ κρίνεται μη νόμιμο από το ΣΤΕ επιστρέφεται στην αρμόδια Διεύθυνση για περαιτέρω ενέργειες.
Μέχρι την έκδοση της απόφασης του Υπουργού Ανάπτυξης και Επενδύσεων της παρ. 4 του άρθρου 16 ν. 4442/2016, κατά το σκέλος που αφορά στο κεφάλαιο ΛΘ, η αίτηση χωροθέτησης τουριστικού λιμένα, υποβάλλεται με φυσικό φάκελο στην αρμόδια Διεύθυνση Χωρικού Σχεδιασμού και Υποδομών του Υπουργείου Τουρισμού, συνοδευόμενη από σχετικά δικαιολογητικά κατά την διαδικασία της Κ.Υ.Α. με αριθμ. 18702/22 (ΦΕΚ 5109 Β/29-9-2022) και σύμφωνα με τις προβλέψεις των άρθρων 29, 30, 31 του ν. 2160/1993 και απαλλάσσεται της καταβολής παραβόλου. Η ΣΜΠΕ που υποβάλλεται, θα είναι ψηφιακά υπογεγραμμένη τόσο από το Φορέα του Έργου/ Δραστηριότητας, όσο και από το Μελετητή.
Το εισερχόμενο αίτημα με τα των δικαιολογητικών του παραλαμβάνονται από τη Διεύθυνση Χωρικού Σχεδιασμού και Υποδομών και χρεώνονται στο Τμήμα Χωροθέτησης Υποδομών Θαλάσσιου Τουρισμού με την εν συνεχεία χρέωση του σε αρμόδιο χειριστή για την διεκπεραίωσή του. Οι μελέτες είναι ψηφιακά υπογεγραμμένες τόσο από το Φορέα του Έργου/ Δραστηριότητας, όσο και από το Μελετητή.
Από τον αρμόδιο χειριστή διενεργείται έλεγχος πληρότητας των αναγραφόμενων δικαιολογητικών της παρ. 1 του άρθρου 31 του ν.2160/93, σύμφωνα με τα οριζόμενα στη με αριθμ. 18702/22 Κ.Υ.Α. (ΦΕΚ 5109 Β/29-9-2022) και το άρθρο 31 του ν.2160/93 .
Σε συνέχεια προώθησης του αιτήματος μετά των συνοδών αυτού δικαιολογητικών στην γραμματεία της Ε.Τ.Λ., ακολουθεί αποστολή υπογεγραμμένης εκ της Διευθύνσεως εισηγήσεως. Ο αρμόδιος χειριστής, ως εισηγητής στη αρμόδια επιτροπή του άρθρου 30 του ν.2160/93 (Επιτροπή Τουριστικών Λιμένων -Ε.Τ.Λ.) συντάσσει εισήγηση η οποία προωθείται ιεραρχικά στον αρμόδιο Διευθυντή προς υπογραφή και εν συνεχεία προώθηση στην Γραμματεία της Επιτροπής Τουριστικών Λιμένων για τις εκ μέρους της ενέργειες.
Μέσω της γραμματείας της Επιτροπής: α) διακινούνται στα μέλη / εκπροσώπους υπουργείων οι εισερχόμενες μελέτες, έτερα στοιχεία, δικαιολογητικά και απόψεις των εκπροσώπων και των υπηρεσιών αυτών επί των εξεταζόμενων θεμάτων, εισηγήσεις των οριζόμενων με απόφαση του Προέδρου εισηγητών, καθώς και οιανδήποτε σχετική αλληλογραφία σχετικά με πληροφορίες, τεχνικά ή άλλα στοιχεία που δύναται να ζητήσει η Επιτροπή από τη Διεύθυνση τεχνικών υπηρεσιών της κατά τόπου αρμόδιας Περιφέρειας ή Δήμου κ.α. β) γνωστοποιούνται τα σχετικά πρακτικά στα μέλη για τις περαιτέρω ενέργειές των υπηρεσιών τους και εκδίδονται σχετικά αποσπάσματα πρακτικών. Σε περίπτωση χωροθέτησης τουριστικού λιμένα εντός ζώνης υφιστάμενου λιμένα, για κατηγοριοποιημένους σύμφωνα με το άρθρο 21 του ν. 3450/2006 (Α 64) λιμένες, η Επιτροπή πριν γνωμοδοτήσει, διαβιβάζει τον σχετικό φάκελο στη Γενική Γραμματεία Λιμένων, Λιμενικής Πολιτικής και Ναυτιλιακών Επενδύσεων του Υπουργείου Ναυτιλίας και Νησιωτικής Πολιτικής, προκειμένου να γνωμοδοτήσει μέσα σε ένα δίμηνο το αργότερο από τη λήψη του φακέλου. Η Επιτροπή, στο πλαίσιο άσκησης των αρμοδιοτήτων της, μπορεί να διενεργεί αυτοψίες, καθώς και να ζητεί πληροφορίες, τεχνικά ή άλλα στοιχεία από τη διεύθυνση τεχνικών υπηρεσιών της κατά τόπο αρμόδιας Περιφέρειας ή Δήμου. Ο πρόεδρος της Επιτροπής με πρόσκληση του καλεί τα μέλη σε συνεδρίαση για την εξέταση των αναφερόμενων σε αυτήν θεμάτων.
Ο γραμματέας της Επιτροπής συντάσσει το Πρακτικό της συνεδρίασης, στο οποίο αποτυπώνονται οι γνώμες των μελών της Επιτροπής και το προωθεί προς υπογραφή στα μέλη. Με την ολοκλήρωση της διαδικασίας το πρακτικό αποστέλλεται στα μέλη για τις περαιτέρω ενέργειές τους και κοινοποιείται αρμοδίως. Κατά της γνωμοδότησης της Επιτροπής χωρεί αίτηση θεραπείας μέσα σε προθεσμία είκοσι (20) ημερών από την κοινοποίησή της στον αιτούντα.
Σε συνέχεια απαίτησης διορθωτικών παρεμβάσεων ή παροχής συμπληρωματικών στοιχείων βάσει της γνωμοδότησης της Επιτροπής Τουριστικών Λιμένων και για την περίπτωση όπου δεν έχει υποβληθεί αίτηση θεραπείας, καλείται ο αιτών για τις ενέργειές του και γνωστοποίηση των προθέσεών του για την ολοκλήρωση ή μη της διαδικασίας.
Τα ανωτέρω αφορούν σε: α) εισήγηση της ΔΙΠΑ/ΥΠΕΝ σχετικά με την περιβαλλοντική έγκριση της Στρατηγικής Μελέτης Περιβαλλοντικών Επιπτώσεων του τουριστικού λιμένα, η οποία προκύπτει σε συνέχεια προβλεπόμενης διαβούλευσης. β) λοιπά στοιχεία που απαιτούνται για την ενσωμάτωσή τους στο Σχέδιο του Προεδρικού Διατάγματος
Εφόσον το προτεινόμενο σχέδιο ΠΔ κρίνεται νόμιμο από το ΣΤΕ επιστρέφεται στην Δ/νση Νομοθετικού Συντονισμού και Καλής Νομοθέτησης και εν συνεχεία αποστέλλεται στο Εθνικό Τυπογραφείο προς δημοσίευση
Εφόσον το ΣΤΕ κρίνει ότι το σχέδιο ΠΔ δεν προτείνεται νομίμως, συντάσσει σχετική γνωμοδότηση και επιστρέφει το φάκελο χωροθέτησης στην αρμόδια Δ/νση του Υπουργείου Τουρισμού για περαιτέρω ενέργειες.
Παραλαβή -χρέωση αιτήματος και δικαιολογητικών
Διαδικασία διαβούλευσης και διαβιβάσεις δικαιολογητικών
Προώθηση αιτήματος στην Επιτροπή του άρθρου 30 του ν.2160/93 (Επιτροπή Τουριστικών Λιμένων)
Γνωμοδότηση Επιτροπής Τουριστικών Λιμένων
Ενέργειες μετά τη Συνεδρίαση της Επιτροπής Τουριστικών Λιμένων
Απαίτηση διορθωτικών παρεμβάσεων βάσει της γνωμοδότησης της Επιτροπής Τουριστικών Λιμένων
Εισηγητική έκθεση - Σχέδιο Προεδρικού Διατάγματος
Έλεγχος και ολοκλήρωση Σχεδίου Προεδρικού Διατάγματος
Αρνητική γνωμοδότηση ΣτΕ - Επιστροφή Σχεδίου ΠΔ με παρατηρήσει